สวัสดีค่ะ คือดิฉันมีไรกับแฟนค่ะคุณ และประจำเดือนมา 1 เดือน 2 ครั้งค่ะ พึ่งเป็นเมื่อ 2 เดือนเองค่ะ เมนมาเดือนที่แล้ววันที่ 1-7 สิงหา แล้วมาอีกที คือวันที่ 31 สิงหา แล้วก็หมดไปวัน 5 กันยาค่ะ แล้วเดือนนี้ก็มาวันที่ 1-7 ค่ะ แล้วมาอีกที วันที่ 25 ค่ะ ของเดือนนี้ซึ่งเดือนเดียวกัน คือมีผลกระทบอะไรไหมค่ะ จะมีโอกาสท้องไหมค่ะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน โดยให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป ทั้งนี้ ระยะห่างในแต่ละรอบเดือน ไม่จำเป็นต้องเท่ากันก็ได้ดังนั้น หากประจำเดือนมาวันที่ 1 ส.ค.แล้วประจำเดือนมาอีกครั้งวันที่ 31 ส.ค. เท่ากับมีระยะห่างระหว่างรอบประจำเดือนที่ 30 วัน ถือว่ามีระยะห่างระหว่างรอบประจำเดือนที่ปกติดี ส่วนประจำเดือนในเดือน ก.ย. นี้ หากมาวันที่ 25 ก.ย. ก็เท่ากับมีระยะห่างจากวันที่ 31 ส.ค. ที่ 25 วัน ก็ถือว่าปกติดีเช่นกันค่ะ และหากประจำเดือนมานาน 2-7 วัน ก็จะถือว่าเป็นประจำเดือนที่ปกติดีและแสดงว่าไม่ได้มีการตั้งครรภ์เกิดขึ้นค่ะแต่หากเลือดออกมาเพียง 1 วัน แล้วหายไป และมีปริมาณเพียงเล็กน้อย อาจไม่ใช่เลือดประจำเดือนก็ได้ เช่น เป็นเลือดล้างหน้าเด็ก เป็นเลือดออกช่วงไข่ตก เป็นต้น ในกรณีนี้ ก็ควรตรวจหาการตั้งครรภ์ดูด้วยค่ะ